als_Latn dik_Latn sag_Latn
Stiven Xherrard nuk e përjashtoi një rikthim të tij te Liverpuli në formë huazimi pas zyrtarizimit te Los Anxheles Galaksia, por presidenti i klubit amerikan, Kris Klain, e hodhi poshtë që të jetë negociuar një klauzolë e tillë me mesfushorin 34-vjeçar. Ikona e Liverpulit do të largohet nga “Anfield” në verë, pasi ka firmosur një kontratë 18-mujore me ish-klubin e Bekhamit në SHBA. Menaxheri i të kuqve, Brendën Roxhers, kërkoi gjatë konferencës së djeshme për shtyp se tani që e ardhmja e Xherrardit është zgjidhur, gazetarët të mos humbasin më kohë me pyetje të kota. Ndërsa trajneri i ri i Stivënit, Brus Arena, zbuloi se do t’i japë një rol edhe më ofensiv lojtarit në mesfushën e skuadrës së tij.
als_Latn